РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број 02-1705/16

22. септембар 2016. године

Б е о г р а д

НАРОДНОЈ СКУПШТИНИ РЕПУБЛИКЕ СРБИЈЕ

 Одбор за културу и информисање Народне скупштине Републике Србије, на седници одржаној 9. септембра 2016. године разматрао је листу кандидата за избор члана Савета Регулаторног тела за електронске медије (у даљем тексту Савет Регулатора), који се бира на предлог удружења издавача електронских медија и удружења новинара у Републици Србији, заједничким договором, на основу члана 60. Пословника Народне скупштине, и у складу са чланом 156. став 3. Пословника Народне скупштине подноси

И З В Е Ш Т А Ј

 1. Одбор за културу и инфoрмисање, на седници одржаној 28. јула 2016. године, констатовао је да je члану Савета Регулатора, Гордани Суши, која је за члана Савета Регулатора изабрана Одлуком Народне скупштине 23. марта 2010. године („Службени гласник РС“, брoj 18/10), на период од шест година у складу са Законом о радиодифузији („Службени гласник РС“, бр. 42/02, 97/04, 76/05, 79/05 – др. закон, 62/06, 85/06, 86/06-исправка и 41/09) мандат истекао 23. марта 2016. године.

 2. Одбор је упознат да је чланом 7. Закона о електронским медијима („Службени гласник РС“, број 83/14), утврђено да Савет Регулатора има девет чланова који се бирају из реда угледних стручњака из области које су од значаја за обављање послова из надлежности Регулатора (медијски стручњаци, економисти, правници, инжењери телекомуникација и сл.); да су удружења издавача електронских медија и удружења новинара у Републици Србији, један од овлашћених предлагача за члана Савета (члан 9. став 1. тачка 4); да удружења издавача електронских медија и удружења новинара у Републици Србији предлажу листу на којој се налазе два кандидата; да Народна скупштина бира једног члана са листе коју предлажу удружења издавача електронских медија и удружења новинара у Републици Србији.

 3. Одбор је на седници одржаној 28. јула 2016. године донео Одлуку о покретању поступка за предлагање кандидата за члана Савета Регулаторног тела за електронске медије16 Број: 02-1705/16.

 4. Текст Jавног позива за предлагање кандидата за избор члана Савета Регулаторног тела за електронске медије објављен је 15. августа 2016. године у дневном листу „Политика“ и на веб-сајту Народне скупштине, као и 17. августа 2016. године у „Службеном гласнику Републике Србије“.

 5. На основу члана 10. став 2. Закона о електронским медијима, организације, које улазе у круг организација које заједно чине јединственог овлашћеног предлагача, су у року од 15 дана, од дана објављивања у „Службеном гласнику Републике Србије“, доставиле своје предлоге Одбору. Уз предлоге кандидата, достављена је сва потребна документација прописана Законом о електронским медијима и Јавним позивом.

 6. Листа кандидата је, у складу са чланом 10. став 5. Закона о електронским медијима, објављена на веб-сајту Народне скупштине.

 7. У складу са чланом 11. став 2. Закона о електронским медијима, надлежна служба Народне скупштине обезбедила је организацијама, које заједно чине јединственог овлашћеног предлагача, простор за одржавање састанка, ради утврђивања заједничког предлога два кандидата. Коначан предлог два заједничка кандидата утврђен је договором, у складу са чланом 11. став 4. Закона о електронским медијима.

 8. Одбор је на седници одржаној 22. септембра 2016. године обавио разговор са кандидатима за члана Савета Регулатора, у складу са чланом 11. став 8. Закона о електронским медијима.

 9. Одбор предлаже Народној скупштини да на првој наредној седници рамотри предлог кандидата за избор члана Савета Регулатора, у складу са чланом 11. став 9. Закона о електронским медијима.

 Одбор је закључио да листу кандидата, коју је поднео овлашћени предлагач удружења издавача електронских медија и удружења новинара у Републици Србији, заједничким договором, на којој се налазе Биљана Ратковић Његован и Горан Пековић, достави Народној скупштини, јер су се стекли услови за спровођење поступка за избор члана Савета Регулаторног тела за електронске медије, на период од пет година.

 Оригинална документација предложених кандидата налази се у служби Одбора за културу и информисање и доступна је на увид свим народним посланицима.

 У прилогу овог извештаја доставља се листа кандидата са биографијама канидата и изјавама кандидата да прихватају кандидатуру.

 За известиоца Одбора на седници Народне скупштине, одређена је Снежана Пауновић, члан Одбора.

 ПРЕДСЕДНИЦА ОДБОРА

 Маја Гојковић, с.р.

**ЛИСТА КАНДИДАТА**

Овлашћени предлагач - удружења издавача електронских медија и удружења новинара у Републици Србији, заједничким договором, предложила су:

1. Биљану Ратковић Његован
2. Горана Пековића